
NOTĂ DE FUNDAMENTARE
La Propunerea de Hotarare nr.7 privind aprobarea Programului de Investiții al Fundației INNOCORE pentru perioada 2026–2027
I I. Context
Fundația INNOCORE a fost înființată cu scopul de a contribui la dezvoltarea economică și la creșterea competitivității Regiunii Nord-Vest, prin promovarea inovării, cercetării, transferului tehnologic și antreprenoriatului.
Potrivit statutului fundației, aceasta are ca obiectiv sprijinirea inovării, cercetării, transferului tehnologic și antreprenoriatului la nivelul Regiunii Nord-Vest, prin dezvoltarea ecosistemului regional de inovare și cercetare, facilitarea transferului de cunoaștere și tehnologie către întreprinderile mici și mijlocii, precum și prin dezvoltarea competențelor acestora în domeniile specializării inteligente, tranziției industriale și antreprenoriale, componente esențiale pentru asigurarea unei dezvoltări regionale sustenabile.
În același timp, Fundația INNOCORE urmărește implementarea unor proiecte și investiții cu valoare adăugată ridicată în Regiunea Nord-Vest, care să contribuie la dezvoltarea economică regională, la atragerea investițiilor și la crearea unor locuri de muncă înalt calificate și corespunzător remunerate.
În vederea îndeplinirii acestor obiective, este necesară aprobarea Planului de investiții pentru perioada 2026–2027, care stabilește investițiile și serviciile specializate necesare pregătirii și implementării proiectelor strategice ale fundației.
II. Fundamentarea necesității Planului de investiții
Planul de investiții are ca obiectiv consolidarea capacității instituționale a Fundației INNOCORE și crearea condițiilor necesare dezvoltării unor investiții strategice cu impact asupra ecosistemului regional de inovare și cercetare. 
În perioada 2026–2027, fundația își propune dezvoltarea proiectului strategic „Clujana Regional Innovation Hub”, investiție care urmărește realizarea unei infrastructuri moderne dedicate inovării, cercetării aplicate, transferului tehnologic și sprijinirii mediului antreprenorial.
Pentru implementarea acestui obiectiv este necesară parcurgerea etapelor de pregătire tehnică și administrativă prevăzute de legislația în domeniul investițiilor publice și al autorizării lucrărilor de construcții, precum și dezvoltarea capacității instituționale pentru accesarea surselor de finanțare și organizarea procedurilor de achiziție publică.
Toate investițiile prevăzute în prezentul Plan vor fi realizate prin proceduri de achiziție publică, în conformitate cu prevederile Legii nr. 98/2016 privind achizițiile publice, cu modificările și completările ulterioare, precum și ale celorlalte acte normative incidente.
III. Investițiile preconizate pentru perioada 2026–2027
În vederea îndeplinirii obiectivelor statutare și a implementării proiectului strategic Fundația INNOCORE preconizează realizarea următoarelor investiții:
1. Servicii de consultanță pentru fundamentarea oportunității investiției aferente obiectivului „Clujana Regional Innovation Hub”, în vederea stabilirii necesității, oportunității, fezabilității și impactului investiției asupra dezvoltării ecosistemului regional de inovare. Servicii pentru elaborarea Temei de proiectare, document care va defini cerințele funcționale, tehnice și operaționale ale obiectivului de investiții- valoare estimata conform anexei 1.
2. Servicii pentru elaborarea Studiului de prefezabilitate aferente obiectivului „Clujana Regional Innovation Hub”, în vederea fundamentarii necesitatatii și oportunitatii investiției, de a identifica și analiza variantele de realizare a acesteia și de a recomanda varianta optimă care va sta la baza elaborării studiului de fezabilitate- valoare estimată conform anexei 1.
3. Servicii pentru elaborarea Documentației de Avizare a Lucrărilor de Intervenție (DALI), inclusiv documentația necesară aprobării indicatorilor tehnico-economici ai investiției- valoare estimată conform anexei 1.
4. Servicii pentru elaborarea Documentației Tehnice pentru obținerea Autorizației de Construire (DTAC),  în vederea obținerii autorizației de construire și promovării investiției în etapa de autorizare; Servicii pentru elaborarea proiectului de arhitectură, structură de rezistență și instalații, necesare definirii soluțiilor tehnice integrate ale investiției; Servicii pentru elaborarea Proiectului Tehnic (PT), care va cuprinde soluțiile tehnice detaliate necesare realizării lucrărilor de investiții; Servicii pentru elaborarea Detaliilor de Execuție (DE), necesare executării lucrărilor de construcții în condițiile prevăzute de legislația în vigoare - valoare estimată conform  anexei 1.
5. Servicii de consultanță pentru elaborarea și depunerea cererilor de finanțare, în vederea accesării fondurilor europene, naționale și a altor surse de finanțare disponibile pentru implementarea proiectelor fundației - valoare estimată conform anexei 1.
6. Servicii de consultanță și asistență în domeniul achizițiilor publice, necesare organizării și derulării procedurilor de atribuire aferente investițiilor și proiectelor implementate de fundație, cu respectarea principiilor legalității, transparenței și eficienței utilizării fondurilor- valoare estimată conform  anexei 1.
7. Program contabilitate - valoare estimată conform  anexei 1.
8. Laptop-uri - valoare estimată conform  anexei 1.
9. Bunuri de natura obiectelor de inventar (mobilier, imprimante, etc) - valoare estimată conform anexei 1.
10.  Licente pentru aplicatii de birou - valoare estimată conform anexei 1.
IV. Rezultatele urmărite
Prin implementarea Planului de investiții pentru perioada 2026–2027, Fundația INNOCORE urmărește:
· dezvoltarea și consolidarea ecosistemului regional de inovare și cercetare;
· realizarea etapelor pregătitoare pentru implementarea proiectului strategic „Clujana Regional Innovation Hub”;
· creșterea capacității instituționale de atragere și gestionare a finanțărilor nerambursabile;
· dezvoltarea infrastructurii destinate inovării, cercetării și transferului tehnologic;
· consolidarea colaborării dintre administrația publică, mediul academic, institutele de cercetare și sectorul privat;
· creșterea competitivității IMM-urilor prin facilitarea accesului la infrastructuri, servicii și expertiză în domeniul inovării;
· stimularea investițiilor cu valoare adăugată ridicată și crearea unor locuri de muncă sustenabile și competitiv remunerate în Regiunea Nord-Vest.
V. Concluzii
Având în vedere obiectivele statutare ale Fundației INNOCORE, necesitatea dezvoltării ecosistemului regional de inovare și cercetare, precum și oportunitățile de finanțare disponibile în actuala perioadă de programare, se propune aprobarea Planului de investiții al Fundației INNOCORE pentru perioada 2026–2027 și demararea procedurilor de achiziție publică necesare implementării acestuia, în conformitate cu prevederile legale aplicabile și cu bugetul aprobat al fundației.
Investițiile propuse reprezintă etapa necesară de pregătire și implementare a proiectelor strategice ale fundației și vor contribui la dezvoltarea infrastructurii regionale de inovare, la creșterea competitivității economiei regionale, la consolidarea capacității de cercetare și transfer tehnologic și la atragerea investițiilor generatoare de valoare adăugată și locuri de muncă de înaltă calificare.
 
Anexa 1



	 
 
SUMA ESTIMATA PENTRU INVESTITII 2026-2027
	LEI

	 
	 
	 PERIOADA
	BAZA
	TVA

	1
	Consultanță pentru elaborarea temei de proiectare
	2026
	269 770
	56 652

	2
	Servicii pentru elaborarea Studiului de prefezabilitate
	2026
	269 770
	56 652

	3
	DALI
	2026
	269 770
	56 652

	4
	Consultanță pentru scriere CF
	2026
	120 000
	25 200

	5
	Consultanță pentru achiziții publice
	2026
	120 000
	25 200

	6
	Proiect tehnic (DTAC+PT)
	2027
	2 650 000
	556 500

	7
	Program de contabilitate
	2026-2027
	413
	87

	8
	Laptop-uri
	2026-2027
	50 000
	10 500

	9
	Bunuri de natura obiectelor de inventar (mobilier, imprimante, etc.)
	2026-2027
	10 000 
	2 100

	10
	Licente pentru aplicatii de birou
	2026-2027
	3 719

	781

	
	TOTAL
	
	3 763 442
	790 323

	
	TOTAL cu TVA 
	
	4 553 765

